text: সাইমুম(আরবী: سموم‎  মুল হতে س م م s-m-m, سم "বিষ") একটি শক্তিশালী, শুষ্ক, ধূলোচ্ছাদিত ঝড়ো হাওয়া। এই শব্দটি দ্বারা সাধারণত আরব উপদ্বীপের মরুভূমিসমূহ, সিরিয়া, ইরাক, জর্ডান, ফিলিস্তিন, ইজরায়েল ও সাহারা অঞ্চলের উপর বয়ে যাওয়া স্থানীয় ঝড়কে বুঝানো হয়ে থাকে। এর তাপমাত্রা ৫৪° সেলসিয়াস (১২৯° ফারেনহাইট) অতিক্রম করতে পারে এবং আদ্রতা ১০% এর মত হ্রাস পেতে পারে।
  
  নাম 
  সাইমুমের অন্যন্য প্রচলিত বানান গুলো হলো "সামূন, সামুন, সাইমাউন, সাইমূন"। এই ঝড়ের অন্য নাম হিসেবে সামিয়েল ( আরবী  سامّ  যার অর্থ বিষাক্ত থেকে তুর্কি  শব্দ সাময়েলি যার ইয়েল  অংশের অর্থ বাতাস) ব্যবহৃত হয়।আরেক ধরনের সাইমুম মধ্য এশিয়াতে হয়ে থাকে যা গার্মশীল নামে পরিচিত।
  
  এই নামের অর্থ হচ্ছে বিষাক্ত হাওয়া, এই নামকরনের কারন হচ্ছে এর হঠাৎ করে সংঘটিত হওয়া সাইমুম হিট স্ট্রোকের কারণও বটে।  এই বাতাসের সাথে আসা তাপ মানব শরীরের ঘাম ও বাষ্পীভবনের দ্বারা প্রশমিত হয় না, যা মানব দেহের জন্য বেশ ক্ষতিকর, এই বৈশিষ্ট্যের জন্য একে বিষাক্ত হাওয়া বলা হয়।
  
  বিষয়শ্রেণী:ঝড়ো হাওয়া
title: সাইমুম